**10. A feladat 1956 történelmére vonatkozik.**

**Készítsen a forrás és ismeretei alapján rövid magyarázó jegyzeteket az aláhúzással megjelölt kifejezésekhez!** (Elemenként 1 pont.)

1. „Az összes szovjet csapatok kivonását követeljük Magyarországról a békeszerződés

határozatai alapján.

2. A MDP-ben alulról felfelé titkos alapon új alap, közép és központi vezetők választását

követeljük, ezek a legrövidebb időn belül hívják össze a Pártkongreszszust

és válasszanak új központi vezetőséget.

3. A kormány alakuljon át Nagy Imre elvtárs vezetésével. […]

4. Általános, egyenlő, titkos választásokat követelünk az országban több párt részvételével,

új Nemzetgyűlés megválasztása céljából. […]

10. Követeljük a beszolgáltatási rendszer új alapokra fektetését és a termények okszerű

felhasználását. Követeljük az egyénileg gazdálkodó parasztok egyenrangú

támogatását.

11. Követeljük … az ártatlanul elítéltek szabadon bocsátását, rehabilitását. […]

12. Teljes vélemény- és sajtószabadságot követelünk, szabad rádiót követelünk. […]

Követeljük a meglévő káderanyag nyilvánosságra hozatalát és megsemmisítését.

13. Követeljük, hogy a zsarnokság és az önkény jelképét, a Sztálin-szobrot a leggyorsabban

bontsák le.

14. A meglévő, magyar népnek idegen címer helyett kívánjuk a régi magyar Kossuth-

címer visszaállítását […] Követeljük a március 15. és október 6. nemzeti ünnep

és munkaszüneti nap legyen.” *(Az Építőipari és Közlekedési Műszaki Egyetem*

*nagygyűlésének pontjai; 1956. október 22.)*

a) MDP: ..............................................................................................................................................

..............................................................................................................................................................

b) békeszerződés: .............................................................................................................................................................................................................................................................................................

c) beszolgáltatási rendszer: ............................................................................................................................................................................................................................................................................

d) népnek idegen címer: ..................................................................................................................................................................................................................................................................................

e) káderanyag: ...................................................................................................................................

..............................................................................................................................................................

**megoldás**

**1956 (Elemenként 1 pont, összesen 5 pont.)**

**a)** MDP: Magyar Dolgozók Pártja (Utalhat a rövidítés feloldása mellett a párt kommunista

jellegére, szerepére az egypártrendszerben.)

**b)** békeszerződés: az 1947-es párizsi béke (Utalhat a súlyos feltételekre, melyeket a béke

tartalmazott.)

**c)** beszolgáltatási rendszer: terménybeadási kötelezettség (Utalhat a leginkább érintett birtokos

parasztokra, vagy arra, hogy a piaci áraknál sokkal csekélyebb térítés járt a beszolgáltatott

terményért.)

**d)** népnek idegen címer: az 1949-ben szovjet mintára kialakított államjelvény (Utalhat a

címer szimbolikájára, vagy arra, hogy a Kossuth-címert váltották fel vele.)

**e)** káderanyag: munkahelyeken vezetett titkos személyi anyag (Utalhat arra, hogy ennek

legfontosabb eleme az érintett politikai megbízhatóságának vagy megbízhatatlanságának

megállapítása.)

*(Más, tartalmilag helyes megoldás is elfogadható.)*